***Sæsonen ebber*** ud og det betyder, at vi lukker for vandet i uge 44. Toilet bygningen vil derfor blive aflåst i denne uge, vi formoder torsdag den 31. oktober, og vandet lukkes søndag den 3. november kl. 09.00. Forbeholdt at vi ingen frost får.

***Randbeplantningen / levende hegn,***som de haver har, som ligger ud til marken, dette stykke er hver enkelte haves pligt til at holde. Det er de fleste steder 4 til 5 meter. Så er der væltede træer ind på marken skal man søger for at fjerne det herfra. Ligeledes er det med beskæringen.

***Vedligeholdelse foran hæk samt indkørsler*** er et voksende problem i vores forening. ¾ del af de haver vi noterer på havevandring skyldes dette, og bestyrelsen vil derfor kigge på nogen løsningsforslag til dette, til den kommende generalforsamling. Kom gerne med jeres input om alternativer – eller hvad der skyldes, at man ikke får det holdt.

***Skovhojen4700.dk*** uden at det skal blive for teknisk, så kan der ikke længere laves opdateringer[[1]](#footnote-1). Webpedal ApS er kommet med et løsningsforslag, at vi ændrer ”motoren” bag hjemmesiden[[2]](#footnote-2). Dette vil blive sat i værk henover midt november til slut december. Vi har fået en estimeret pris på kr. 8.000,00 som er væsentlige billigere end en hel ny hjemmeside ville koste.

***Arbejdsdag 2025*** det var så godt givet ud, den vi havde i denne sæson, så vi nupper et par mere i 2025. Det er en god mulighed at møde dine medkolonister og samtidigt sparer foreningen lidt på omkostninger til vedligeholdelse. Alle kan være med. Datoerne er allerede fastsat til:

* 3 og 4 maj kl. 09.00
* 6 og 7 september kl. 09.00

***Efterlysning*** af plastikstole med lav og høj ryg. Så hvis nogen ligger inde med sådan nogen og tænker de skal på pension, overtager foreningen dem gerne til vores fremtidige arrangementer.

1. Der er dog sket det, at de tredjepartsudviklere som står bag jeres tema uDesign har valgt at lave temaet helt grundlæggende om, hvilket betyder at vi faktisk ikke længere kan opdatere det uden nærmest at nulstille designet på hjemmesiden. [↑](#footnote-ref-1)
2. Klon hjemmesiden over på en byggeserver, afinstaller temaet, genopsæt hele hjemmesidens layout i en pagebuilder og flyt den så tilbage til liverserveren.  [↑](#footnote-ref-2)